Συγκριτική μελέτη για την ενσωμάτωση της οδηγίας 2014/89/ΕΕ για τον θαλάσσιο χωροταξικό σχεδιασμό στο νομικό πλαίσιο των Κρατών Μελών
Creators: name: Παρρή, Ιωάννα Χρήστου
Publisher: name: Aristotle University of Thessaloniki
Year: 2018
Subjects: Θαλάσσιος χωροταξικός σχεδιασμός
Οδηγία 2014/89/ΕΕ
Ενσωμάτωση
Maritime spatial planning
Directive 2014/89/EU
Transposition

description: Τον Ιούλιο του 2014 η Ευρωπαϊκή Ένωση εξέδωσε την οδηγία 2014/89/ΕΕ, με αντικείμενο τη θέσπιση ενός πλαισίου για το θαλάσσιο χωροταξικό σχεδιασμό. Στα άρθρα της οδηγίας ορίζονται κανόνες και απαιτήσεις σχετικά με το αντικείμενο, ενώ καθίσταται υποχρεωτική η μεταφοράς της στο εθνικό νομικό πλαίσιο των κρατών μελών. Στόχος και αντικείμενο της παρούσης εργασίας, είναι η πραγματοποίηση μιας συγκριτικής μελέτης αναφορικά με τον τρόπο και τις διαδικασίες που ακολούθησαν τα κράτη μέλη, έτσι ώστε να ενσωματώσουν τελικά την οδηγία στο Εθνικό τους Δίκαιο. Προς την κατεύθυνση αυτή, το πρώτο βήμα που έγινε ήταν η διεξοδική μελέτη της ίδιας της οδηγίας, του χαρακτήρα της, των απαιτήσεων και των προδιαγραφών που θέτει, των παραγόντων που λαμβάνει υπόψη και των τελικών της στόχων. Με τον τρόπο αυτό αποκτήθηκε μία ικανοποιητική γνώση επί των θεμάτων που αναμένεται να αναλυθούν. Ακολούθησε μία σύντομη έρευνα στο νομικό πλαίσιο όλων των κρατών μελών, τα οποία είχαν την υποχρέωση υιοθέτησης της οδηγίας, προκειμένου να αποκτηθεί μία πρώτη εικόνα σχετικά με το ποια κράτη δημοσίευσαν νόμους επί του θέματος, το πλήθος τους, η έκταση και ο βαθμός λεπτομέρειάς τους, καθώς και η χρονική στιγμή και το νομικό υπόβαθρο εντός των οποίων πραγματοποιήθηκαν οι εκάστοτε δημοσιεύσεις. Από την έρευνα αυτή παρατηρήθηκαν διαφοροποιήσεις στους νόμους, αναφορικά με το εμπρόθεσμο ή εκπρόθεσμο της δημοσίευσής τους, την έκτασή τους, και την ύπαρξη προγενέστερων νομικών κειμένων σχετικά με τον θαλάσσιο χωροταξικό σχεδιασμό. Δεδομένου του πλήθους των κρατών έγινε μια επιλογή αυτών που θα μελετηθούν αναλυτικά. Κριτήριο για την επιλογή αποτέλεσε ο τρόπος με τον οποίο αντιμετώπισε το κάθε κράτος τη μεταφορά της οδηγίας στο εθνικό του πλαίσιο. Προέκυψαν έτσι ορισμένες ομάδες κρατών και επιλέχθηκε να μελετηθεί ένα αντιπροσωπευτικό παράδειγμα κάθε ομάδας, προκειμένου να καλυφθεί το σύνολο των διαφόρων περιπτώσεων. Αποφασίστηκε η μελέτη της νομοθεσίας του Βελγίου, της Πορτογαλίας, της Γαλλίας, της Ιταλίας και της Ελλάδας. Για κάθε ένα από τα παραπάνω κράτη, ερευνήθηκε το προϋπάρχον νομικό του πλαίσιο σε θέματα σχετικά με το θαλάσσιο χωροταξικό σχεδιασμό και το θαλάσσιο περιβάλλον, και αναφέρθηκαν συνοπτικά ορισμένα σχετικά πιλοτικά προγράμματα. Στη συνέχεια περιγράφηκαν και σχολιάστηκαν με λεπτομέρεια οι νόμοι κάθε κράτους, οι οποίοι είχαν σαν αποκλειστικό στόχο την ενσωμάτωση της οδηγίας, ενώ συγκρίθηκαν διεξοδικά και με τις απαιτήσεις και το χαρακτήρα της οδηγίας. Εφόσον ολοκληρώθηκε η ανάλυση των νόμων των επιλεγμένων κρατών μελών, πραγματοποιήθηκε η συγκριτική μελέτη των διατάξεών τους. Άξονα της μελέτης αποτέλεσε μια σειρά σημαντικών και καθοριστικών ζητημάτων, και ερευνήθηκαν ο τρόπος και η σκοπιά με την οποία τα διαχειρίστηκαν οι νόμοι. Από τη συγκριτική μελέτη που έγινε εξήχθησαν αρκετά και σημαντικά συμπεράσματα, τα οποία αφορούν αυτούσιους του νόμους και τα χαρακτηριστικά τους, ενώ ταυτόχρονα συσχετίζουν την ποιότητά τους με το βαθμό οργάνωσης και πρόνοιας των κρατών μελών. Τα συμπεράσματα αυτά θα ήταν χρήσιμο να αξιοποιηθούν για την ανάπτυξη συμπληρωματικών διατάξεων από τα κράτη μέλη, με στόχο να αποκτήσουν τα υπάρχοντα νομοθετήματα χαρακτήρα ολοκληρωμένο και αποτελεσματικό. Πρόκειται τέλος για συμπεράσματα τα οποία κρίνεται σκόπιμο να ληφθούν υπόψη από τον Έλληνα Νομοθέτη, προκειμένου ο τελικός νόμος για την εφαρμογή θαλάσσιου χωροταξικού σχεδιασμού, όπως αυτός θα ψηφισθεί και θα δημοσιευθεί, να πληροί όλες τις απαραίτητες προδιαγραφές που θα τον καθιστούν ολοκληρωμένο.
description: In July 2014, the European Union adopted Directive 2014/89 / EU on the establishment of a framework for maritime spatial planning. The articles of the Directive define rules and requirements relating to the subject. According to them, the Directive must be transposed into the national legal framework of the Member States. The purpose and subject of this paper is to carry out a comparative study on the way and procedures followed by the Member States so that they eventually incorporate the Directive into their national law. To this end, the first step taken by the author was the thorough study of the directive itself, its nature, its requirements and specifications, the factors it takes into account and its final objectives. This has resulted in a satisfactory knowledge of the issues to be explored. A brief survey of the legal framework of all the Member States which had the obligation to adopt the Directive followed in order to obtain a first picture of which states had issued decrees on the subject, the number of relevant decrees, the extent and degree of detail as well as the timing and the legal background within which the publications were made. Various differentiations were noted in the Decree regarding the timeliness or delay of their publication, their extent, and the existence of earlier legal texts on Maritime Spatial Planning. Given the number of countries, a selection of those that will be studied in detail has been made. The selection criterion was the way in which each state met the transposition of the Directive into its national framework. Some groups of states thus emerged and a typical example of each group was selected to be studied. The study of these countries corresponds to a certain extent to the study of all Member States. It was decided to study the decrees of Belgium, Portugal, France, Italy and Greece. For each of the above states, its existing legal framework on issues related to Marine Spatial Planning and the Marine Environment was investigated, and some pilot projects were briefly mentioned. The next step was the description and commentary of the decrees of each State, the ones that had the sole purpose of incorporating the Directive, while they were also being compared in detail with the requirements and the nature of the Directive. After the analysis of the decrees of the selected Member States was completed, a comparative study of their provisions was carried out. The axis of the study was a series of important and decisive issues, and the way and the scope in which the decrees handled them was under investigation. From the comparative study that has been made, several important conclusions have been drawn, which concern the decrees and their characteristics, while at the same time they relate the quality of the decrees to the degree of organization and welfare of the Member States. These conclusions could be useful for developing complementary provisions by the Member States in order to make the existing decrees even more complete and effective. Finally, they are conclusions that should be taken into account by the Greek Legislator so that the final Decree on Marine Spatial Planning that will be voted and published, will meet all the necessary specifications to make it complete.